stanford-oval/wikipedia huggingface dataset:
.hack
Kirjat

Sarjaan kuuluvia light novel -julkaisuja ovat .hack//AI buster, .hack//Another Birth ja .hack//Cell.
Manga-sarjoja ovat: .hack//4koma, .hack//Alcor, .hack//G.U.+, .hack – Taru iltahämärän rannerenkaasta, .hack//Legend of the Twilight, .hack//Link ja .hack//XXXX.
Aiheesta muualla

.hack   Anime News Networkissa (englanniksi)
Pelisarja MobyGamesissä (englanniksi)
dothack.com – Pelisarjan virallinen kotisivu (Arkistoitu – Internet Archive) (japaniksi)
.hack-Wiki (englanniksi)
Arghandab

| Arghandab |
| --- | --- |
 Arghandabin ja Helmandjoen kartta
Maat:   Afganistan
Kunnat:  Kandaharin maakunta, Helmandin maakunta
Vesistöalue ja valuma-alueen tietoja
Pinta-ala:  52 955 km²
Joen uoman kohteita
Alkulähde:  Kuh-e Safid
Laskupaikka:  Helmand Laškar Gah
Mittaustietoja
Pituus:  562 km
Muuta
Muualla:  Wikimedia Commons
Arghandab on Helmandjoen sivujoki Afganistanissa. Joki alkaa Kuh-e Safidin vuorilta ja se laskee 562:n kilometrin jälkeen Helmandjokeen lähellä Laškar Gahin kaupunkia. Joen varrella sijaitsee Dahlan pato ja huomattava osa sen vedestä käytetään maatalouden tarpeisiin.
Nimi

Arghandabin nykyinen nimi mainitaan historiallisissa lähteissä ensimmäisen kerran 1200-luvulla muodossa Ab-e Argand. Vanhemmissa lähteissä jokeen viitataan muilla nimillä. Avestassa jokea kutsutaan nimellä Haraxaiti ja Ptolemaios viittasi siihen nimellä Arachos.
Maantiede

Arghandab alkaa Koh-e Safid-vuorilta noin 3 900 metrin korkeudelta, josta se virtaa 562 kilometrin matkan länteen laskien viimein Helmandjokeen lähellä Laškar Gahin kaupunkia. Arghandab on suurin Helmandjoen sivujoista. Arghandabin suurin sivujoki on Dori. Arghandabin valuma-alueen koko on Afganistanissa 52 955 km², minkä lisäksi se käsittää pienen osan Pakistania Spin Bolakin itäpuolelta.
Joessa virtaavan veden määrä vaihtelee huomattavasti vuosittain. 25-vuoden pituisen mittausjakson aikana Arghandabjoen keskimääräinen vuotuinen veden määrä oli 1 251,3 megalitraa. Ylävirralla suurin veden määrään vaikuttava tekijä on sulavan lumen määrä. Alavirtaan päin korostuu sadeveden merkitys. Alavirrassa virtaus on suurimmillaan maaliskuun ja huhtikuun välillä.
Noin 34 kilometriä Kandaharista koilliseen sijaitsee Dahlan pato. 1950-luvun alussa rakennettu pato on tehty joen veden määrän hallitsemiseksi ja maatalouden keinokasteluun. Sähköä sillä ei tuoteta. Padolla ja sen mahdollistamalla keinokastelulla on ollut huomattava vaikutus esimerkiksi Kandaharin keitaan alueella. Ongelmaksi on muodostunut joen kuljettaman maa-aineksen kerääntyminen padon tekojärveen, joka pienentää jatkuvasti sen tilavuutta vuosien kuluessa.
Jokea ilmakuvassa Kandaharin maakunnassa.
An die ferne Geliebte

An die ferne Geliebte op. 98 (Kaukaiselle rakastetulle) on Ludwig van Beethovenin vuonna 1816 Alois Isidor Jeittelesin runoihin säveltämä kuusiosainen laulusarja. Sarja käsitetään yleisesti musiikin historian ensimmäisenä tunnettuna laulusarjana ja sen on katsottu osoittavan tietä Schubertin ja Schumannin suurille laulusarjoille. An die ferne Geliebte lukeutuu Beethovenin myöhäisen tyylikauden sävellyksiin.
Aiheesta muualla

IMSLP: An die ferne Geliebte
Arghandabin taistelu

Arghandabin taistelu oli Afganistanin sodan aikainen Afganistanin kommunistihallinnon ja Neuvostoliiton joukkojen operaatio mudžahid-joukkoja vastaan Arghandabin alueella lähellä Kandaharia toukokuun ja kesäkuun välillä 1987. Taistelut päättyivät Neuvostoliiton ja Afganistanin hallinnon joukkojen vetäytymiseen.
Tausta

Afganistanissa Neuvostoliittoa ja Afganistanin kommunistihallintoa vastaan taistelleet useisiin eri järjestöihin kuuluneet mudžahid-joukot olivat keväällä 1987 tehneet sarjan iskuja Kandaharin kaupungin lähistöllä. Neuvostoliitto ja Afganistanin hallinto olivat kärsineet iskuissa huomattavia tappioita. Neuvostoliitto ja Afganistan päättivät puuttua tilanteeseen operaatiolla, jonka tavoite oli saartaa pihtiliikkeellä mudžahid-joukot Arghandabin alueella muutaman kilometrin päässä Kanfdaharista. Arghandabin alueelta tehtiin paitsi iskuja Kandaharin lähettyvillä, mutta mudžahid-joukoille se muodosti myös tärkeän huoltoreitin Pakistanista.
Operaatio Arghandabissa alkoi toukokuussa 1987. Operaation neuvostoliittolaiset suunnittelijat olivat koonneet operaatiota varten kokoon 6 000 miehen osaston, joiden pääosa koostui Afganistanin asevoimien sotilaista ja kalustosta. Joukon kärjessä oli mekanisoitu prikaati. Pihtiliikkeen onnistuminen edellytti nopeutta ja vihollisen yllättämistä. Tätä hankaloitti kuitenkin alueen maasto aluetta halkovine kastelukanavineen, sekä sateiden pehmentämä maa. Mudžahid-joukot olivat lisäksi rakentaneet alueelle bunkkereita ja juoksuhautoja. Todennäköisille etenemissuunnille oli asetettu miinoja. Monet hyökkäyksessä käytetyistä ajoneuvoista jäivät kiinni mutaiseen maastoon, jossa ne olivat helppoja maaleja.
Hyökkäävät joukot saivat ilmatukea Neuvostoliiton taisteluhelikoptereilta, joiden tehoa vähensivät kuitenkin mudžahid-joukkojen olalta laukaistavat Stinger-ilmatorjuntaohjukset. Useita helikoptereita ammuttiin alas. Etenevien joukkojen edelle annettiin tulikeskityksiä tykistöllä, mutta alueen puolustusvarustukset osoittautuivat oletettua kestävämmäksi. Keskityksen alaiset juoksuhaudat ja muut varustukset hylättiin ja sen loppuessa ne miehitettiin uudelleen, jolloin etenevälle jalkaväelle tehtiin suuria tappioita. Afganistanina asevoimien joukkojen taistelutahto mureni nopeasti, ja kokonaiset yksiköt alkoivat jättää taistelun. Kesäkuussa osa joukoista oli ryhtynyt avoimeen kapinaan kieltäytyen enää osallistumasta etenemiseen. 34 päivää kestäneen operaation jälkeen Afganistanin ja Neuvostoliiton joukot vetäytyivät.
Seuraukset

Neuvostoliiton ja Afganistanin joukkojen tappiot olivat noin 500 kaatunutta tai haavoittunutta. Niiden lisäksi noin 1 000–1 200 sotilasta oli joko jäänyt vangiksi tai jättänyt taistelun. Mudžahid-joukkojen tappiot olivat noin 150 kaatunutta ja tuntematon määrä haavoittuneita. Huoltoreitti Pakistaniin oli operaation jälkeen edelleen avoin ja tukialue Arghandabissa oli säilytetty.
Apinanleipäpuut

| Apinanleipäpuut |
| --- | --- |
 Toliaranapinanleipäpuu (Adansonia grandidieri)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Magnoliopsida
Kladi::  Aitokaksisirkkaiset Eudicots
Lahko::  Malvales
Heimo::  Malvakasvit Malvaceae
Alaheimo::  Bombacoideae
Suku::  Apinanleipäpuut Adansonia  L.
Katso myös
   Apinanleipäpuut Wikispeciesissä   Apinanleipäpuut Commonsissa 
Infobox OKNimi-testi OK: 
Apinanleipäpuut (Adansonia) on kasvisuku malvakasvien heimossa. Siihen kuuluu kahdeksan lajia, joista luonnonvaraisena kasvaa Afrikan mantereella yksi, Madagaskarilla kuusi ja Luoteis-Australiassa yksi. Apinanleipäpuut ovat puita, joiden runko on paisunut. Suvun tunnetuimpia lajeja on trooppisessa Afrikassa kasvava apinanleipäpuu (Adansonia digitata), joka voi elää 2000-vuotiaaksi. Apinanleipäpuusta saadaan esimerkiksi kuituna käytettävää kuorta. Myös sen hedelmät ja siemenet ovat syötäviä, ihmisen lisäksi niitä syövät ja levittävät erityisesti norsut ja paviaanit. Samoin australialaisen Adansonia gregoriin siemeniä on syöty ja sen runko on vesivarasto eläimille ja alkuasukkaille.
Lajit

Afrikassa:
Adansonia digitata – apinanleipäpuu eli baobabpuu
Madagaskarilla:
Adansonia fony
Adansonia grandidieri – toliaranapinanleipäpuu
Adansonia madagascariensis
Adansonia perrieri
Adansonia suarezensis
Adansonia za
Australiassa:
Adansonia gregorii
Aiheesta muualla

Suomen Lajitietokeskus: Apinanleipäpuut – Adansonia
ITIS: Adansonia (englanniksi)
United States Department of Agriculture (USDA): Adansonia (englanniksi)
Apinanleipäpuun hedelmiä.
Apinatasavalta

| Apinatasavalta |
| --- | --- |
Tyyli:  Poliittinen satiiri
Kestoaika:  n. 15 min
Luoja(t):  Petri Hanttu
Pääosissa:  Antti Litja Pekka Autiovuori Henni-Liisa Stam Rinna Paatso Rauno Ahonen Petri Hanttu Petteri Summanen Heikki Sankari
Alkuperämaa:   Suomi
Verkko:  Yle TV1
Esitetty:  7. tammikuuta 2012 – 5. toukokuuta 2012
Tuotantokausia:  1
Jaksoja:  17
Tuotanto
Tuottaja(t):  Petteri Pasanen
Ohjaaja(t):  Petri Hanttu
Käsikirjoittaja(t):  Kalle Määttä Sami Hentula
Tuotantoyhtiö(t):  Anima Vitae Yleisradio
Aiheesta muualla
Virallinen sivusto
IMDb 
Elonet
Apinatasavalta on Anima Vitaen tuottama ja Yle TV1:n esittämä 17-osainen animaatiosarja. Sarja on poliittinen satiiri, ja sen henkilöt ovat antropomorfismisia apinoita, pääasiassa simpansseja ja gorilloja. Sarjalle ominaista on käsitellä niin yleisiä kuin ajankohtaisia poliittisia ja globaaleja aiheita. Sen on ohjannut Petri Hanttu ja käsikirjoittanut Kalle Määttä ja Sami Hentula.
Äänirooleissa

| 0 | 1 | 2 |
| --- | --- | --- |
|  Antti Litja  | … |  Seppo   |
|  Pekka Autiovuori  | … |  Olavi   |
|  Henni-Liisa Stam  | … |  Jazm1n, Tytti Pähkinä, sivuääniä   |
|  Rinna Paatso  | … |  Watamama, Tellervo Pähkinä, sivuääniä   |
|  Rauno Ahonen  | … |  Jorma Pähkinä   |
|  Petri Hanttu  | … |  Perttu Pähkinä, Pentti Nimby, Banaanikärpänen, sivuääniä   |
|  Petteri Summanen  | … |  Mauri, sivuääniä   |
|  Heikki Sankari  | … |  Pekka (jaksot 1–12), sivuääniä   |
|  Juha Paananen  | … |  Pekka (jaksot 16–17), sivuääniä (1. jakso)   |
|  Matti Salminen  | … |  MC Vantaali   |
|  Antti Pääkkönen  | … |  sivuääniä   |
|  Seppo Pääkkönen  | … |  sivuääniä   |
|  Ella Pyhältö  | … |  sivuääniä   |
Aiheesta muualla

Ohjelman kotisivut (Arkistoitu – Internet Archive)
Ateistinen feminismi

Vapaa-ajattelija Voltairine de Cleyre vuonna 1901.
Ateistinen feminismi vastustaa uskontoa naisten alistamisen ja epätasa-arvon lähteenä. Varhaisista naisasialiikkeen toimijoista muun muassa Elizabeth Cady Stanton ja Matilda Joslyn Gage arvostelivat kristillistä kirkkoa naisten alistamisen historiasta.
Apollo 18 (elokuva)

| Apollo 18 |
| --- | --- |
 Elokuvan juliste
Ohjaaja:  Gonzalo López-Gallego
Käsikirjoittaja:  Brian Miller
Tuottaja:  Timur Bekmambetov   Ron Schmidt
Kuvaaja:  José David Montero
Leikkaaja:  Patrick Lussier
Pääosat:  Lloyd Owen   Warren Christie
Valmistustiedot
Valmistusmaa:  Yhdysvallat & Kanada
Tuotantoyhtiö:  Bazelevs  Dimension Films
Levittäjä:  Dimension Films Netflix
Ensi-ilta:  2. syyskuuta 2011 (Yhdysvallat) 16. syyskuuta 2011 (Suomi)
Kesto:  86 minuuttia
Alkuperäiskieli:  englanti
Budjetti:  5 miljoonaa dollaria
Tuotto:  25 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Apollo 18 on ensi-iltansa syyskuussa 2011 saanut tieteiskauhuelokuva, jonka on ohjannut Gonzalo López-Gallego ja tuottanut Timur Bekmambetov. Elokuva käsittelee todellisuudessa peruttua Apollo 18 -kuulentoa, joka elokuvassa toteutuu, mutta ei koskaan palaa Maahan, mikä saa Yhdysvallat lopettamaan kuulentonsa. Elokuva on kuvattu ikään kuin Kuussa kuvattu filmimateriaali olisi löydetty. Elokuva on ohjaajansa López-Gallegon ensimmäinen englanninkielinen elokuva.
Juoni

Apollo 17, joka lähetettiin matkaan 17. joulukuuta 1972, oli viimeinen miehitetty kuulento. Elokuvassa kuitenkin Yhdysvaltain puolustusministeriö lähettää joulukuussa 1974 kolme amerikkalaista astronauttia Apollo-aluksella salaiselle tehtävälle Kuuhun siten, että Saturn V -raketin laukaisu lavastetaan puolustusministeriön painavan satelliitin laukaisuksi. Elokuva koostuu vastikään löydettynä esitetystä filmimateriaalista, jonka astronautit kuvaavat tehtävänsä aikana. Yllätyksekseen he löytävät Kuusta neuvostoliittolaisten kosmonauttien jalanjälkiä, avaruuskypärän, kuolleen kosmonautin ja venäläisen kuuhunlaskeutumisaluksen. Lopulta he löytävät vaarallisen parasiittisen elämänmuodon, joka hyökkää heidän kimppuunsa ja surmaa heidät.
Astronauttien kuolemat salataan väittämällä heidän kuolleen onnettomuuksissa ja ruumiiden jääneen löytymättä. Epilogissa kerrotaan Kuusta tuodun satoja kiloja kuukiviä, joista osa on kadonnut mystisesti.
Näyttelijät

| 0 | 1 | 2 |
| --- | --- | --- |
|  Warren Christie  | … |  kuumodulin ohjaaja kapteeni Benjamin "Ben" Anderson   |
|  Lloyd Owen  | … |  komentaja Nathan "Nate" Walker   |
|  Ryan Robbins  | … |  komentomoduulin ohjaaja everstiluutnantti John Grey   |
|  Andrew Airlie  | … |  lennonjohto   |
|  Michael Kopsa  | … |  apulaispuolustusministeri   |
|  Ali Liebert  | … |  Naten tyttöystävä   |
Arthur Harden

| Arthur Harden |
| --- | --- |

Henkilötiedot
Syntynyt: 12. lokakuuta 1865 Manchester,  Iso-Britannia
Kuollut: 17. kesäkuuta 1940 (74 vuotta) Buckinghamshire,  Iso-Britannia
Kansalaisuus:   Brittiläinen
Koulutus ja ura
Tutkinnot:  Manchesterin yliopisto  Erlangenin yliopisto
Väitöstyön ohjaaja:  Otto Fischer
Instituutti:  Lister-instituutti
Tutkimusalue:  Biokemia
Tunnetut työt:  Käymistutkimus
Palkinnot:   Nobelin kemianpalkinto (1929)
Arthur Harden (12. lokakuuta 1865 – 17. kesäkuuta 1940) oli englantilainen biokemisti. Harden sai vuonna 1929 Nobelin kemianpalkinnon yhdessä Hans von Euler-Chelpinin kanssa sokerin käymisen ja käymiseen tarvittavien entsyymien tutkimisesta.
Harden syntyi Isossa-Britanniassa Manchesterin kaupungissa. Hänen vanhempiensa nimet olivat Albert Tyas Harden ja Eliza Macalister. Harden kävi koulua Victoria Parkissa neljän vuoden ajan ja jatkoi sen jälkeen opintojaan Tettenhall Collegessa Staffordshiressa.
Harden lyötiin ritariksi vuonna 1926 ja vuonna 1935 hänelle myönnettiin Davy-mitali.
Assembly

Wikisanakirjassa on tähän liittyvä sananselitys: .
Assembly tarkoittaa seuraavia asioita:
Assembly, ohjelmointikielten joukko (symboliset konekielet)
Assembly, Suomessa järjestettävä tietokonefestivaali
The Assembly, brittiläinen synthpop-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Assembly”, voi hakea sivunnimihaulla, laajalla sivunnimihaulla tai tekstihaulla.
Anne Knaapi-Lamminen

Anne Kaarina Knaapi (ent. Knaapi-Lamminen o.s. Hakonen, s. 25. heinäkuuta 1960 Pyhäjärvi Ol) on suomalainen kokoomuksen entinen kansanedustaja. Hän asuu Helsingissä. .
Anne Knaapi toimi kansanedustajana Pohjois-Karjalan läänin vaalipiiristä maaliskuusta 1995 maaliskuuhun 1999. Eduskuntavaaleissa 1995 hän sai 2897 ääntä ja eduskuntavaaleissa 1999, joissa hän putosi eduskunnasta jäätyään ensimmäiselle varasijalle, 2891 ääntä. Hän oli jäsenenä lakivaliokunnassa, suuressa valiokunnassa ja työasiainvaliokunnassa. Suuri valiokunta on toiminut eduskunnan EU-valiokuntana siitä lähtien kun Suomen EU-jäsenyys astui voimaan 1.tammikuuta 1995
Koulutukseltaan Anne Knaapi on valtiotieteiden maisteri ja humanististen tieteiden kandidaatti. Lisäksi hän on suorittanut EMBA-tutkinnon. Vuosina 1984–1987 hän työskenteli sosiaalisihteeri-lastenvalvojana  Kuusjoella, 1987–1988 samassa tehtävässä Perttelissä ja 1988–1991 Kiihtelysvaaran sosiaalijohtajana. Vuodesta 1991 vuoteen 1999 hän oli insinööri- ja konsulttitoimisto Knaapi Oy:n toimitusjohtaja. Eduskuntavuosiensa jälkeen Knaapi on työskennellyt Welfare Communicationsin toimialajohtajana 2000–2002, Kiuruveden perusturvajohtajana 2004–2007 ja peruspalvelukuntayhtymä Kallion johtajana 2007–2011 sekä kansallista sosiaali- ja terveysalan avointa innovaatioympäristöä rakentavan Innokylän päällikkönä Suomen Kuntaliitossa 2011–2013. Tällä hetkellä hän on johtaja, varapääsihteerinä Suomen sosiaali ja terveys ry:ssä.
Amstel Gold Race 2021

Amstel Gold Race 2021 oli järjestyksessään 55. maantiepyöräilyn miesten Amstel Gold Race -kilpailu. Se käytiin 218,6 kilometrin reitillä Valkenburgista Berg en Terblijtiin 18. huhtikuuta 2021. Kilpailu kuului UCI World Touriin.
Wout van Aert voitti kilpailun maalikameratarkastuksen jälkeen ennen Tom Pidcockia, Maximilian Schachmann sijoittui kolmanneksi. Kolmikko oli irronnut kärkiryhmästä 15 kilometriä ennen maalia.
Naisten kilpailu

Samana päivänä käytiin seitsemäs naisten Amstel Gold Race 116,3 kilometrin reitillä Valkenburgista Berg en Terblijtiin. Kilpailu kuului UCI Women's World Touriin.
Marianne Vos voitti kilpailun oltuaan loppukirissä vahvin ennen Demi Volleringiä ja Annemiek van Vleutenia.
Anna sen soida

| Anna sen soida |
| --- | --- |
 Ohjelman tunnus
Tyyli:  viihdeohjelma
Kestoaika:  noin 30 minuuttia
Pääosissa:  Krista Siegfrids Arja Koriseva Ali Jahangiri
Alkuperämaa:  Suomi
Verkko:  TV5
Esitetty:  18. helmikuuta 2018 –  22. huhtikuuta 2018
Jaksoja:  10
Tuotanto
Tuotantoyhtiö(t):  Fremantle Media Finland
Aiheesta muualla
IMDb
Anna sen soida on helmi–huhtikuussa 2018 esitetty musiikillinen viihdeohjelma, jossa julkkikset kisasivat musiikkitietouden mestaruudesta.
Ohjelman juonsi Krista Siegfrids sekä joukkueina toimivat Arja Koriseva ja Ali Jahangiriselvennä.
Ohjelmassa joukkueet kilpailivat hittituntemuksellaan ja nopeudellaan, jossa napille nopeimmin hypännytselvennä voitti eniten pisteitä. Vihjeet kilpailijoille tarjoili DJ Mista S ja lisäksi ohjelmassa nähtiin artistivieraita. Katsojilla oli mahdollisuus kisata musikkitietämyksestä ja nopeudesta reaaliajassa Anna sen soida -sovelluksella. Ohjelman formaatti on ollut Ruotsissa ja Portugalissaselvennä.
Jaksot

| Jakso | Esityspäivä | Kilpailijat |
| --- | --- | --- |
| 1. | 18. helmikuuta 2018 | Olli Herman Jarkko Tamminen Paula Koivuniemi Brädi |
| 2. | 25. helmikuuta 2018 | Marita Taavitsainen Heidi Sohlberg Ile Uusivuori Noora Karma |
| 3. | 4. maaliskuuta 2018 | Petra Uniikki Mikael Konttinen Jussi69 |
| 4. | 11. maaliskuuta 2018 | Minna Koskela Arttu Harkki Sampo Kaulanen Michelle Murphy-Kaulanen |
| 5. | 18. maaliskuuta 2018 | Nina Tapio Sami Hintsanen Essi Hellén Niko Saarinen |
| 6. | 25. maaliskuuta 2018 | Mira Luoti Ville Pusa Esko Eerikäinen Oku Luukkainen |
| 7. | 1. huhtikuuta 2018 | Mira Kasslin Aste (artisti) Amanda Harkimo Jucci Hellström |
| 8. | 8. huhtikuuta 2018 | Cristal Snow Hannes Hyvönen Lotta Näkyvä Markus Pöyhönen |
| 9. | 15. huhtikuuta 2018 | Maria Guzenina Sami Saikkonen Minna Kuukka Seksikäs-Suklaa |
| 10. | 22. huhtikuuta 2018 | Diandra Teemu Roivainen Aki Linnanahde Tuija Pehkonen |
83-42

83-42
| --- | --- |
Muut nimet:  Schmitt’s Island
Sijainti:  83°42′5.2″N, 30°38′49.4″W Grönlanti Tanska
Korkein kohta:  4 m
Suojelualue:  Koillis-Grönlannin kansallispuisto 
muokkaa - muokkaa wikitekstiä - muokkaa Wikidataa
83-42 (tunnetaan myös nimellä Schmitt’s Island) on tiettävästi maailman pohjoisin kiinteä maanmuodostuma merenpinnan yläpuolella. Saari sijaitsee Pohjoisessa jäämeressä Grönlannin pohjoispuolella, noin 695 kilometriä etelään maantieteelliseltä pohjoisnavalta. Se on vain 35 metriä pitkä, 15 metriä leveä ja kohoaa ainoastaan neljä metriä merenpinnan yläpuolelle. Saarella kasvaa ainoastaan jonkin verran jäkälää.
1900-luvun alussa löydetty Kaffeklubben piti pitkään maailman pohjoisimman saaren titteliä. Tutkimusmatkailijat Dennis Schmitt ja Peter Skafte havaitsivat 83-42-saaren lentokoneesta vuonna 1998. Schmitt ja Skafte toteuttivat tutkimusmatkan saarelle viisi vuotta myöhemmin ja astuivat tiettävästi ensimmäisinä ihmisinä saarelle 6. heinäkuuta 2003. Schmitt kieltäytyi nimeämästä saarta virallisesti jättäen sen tanskalaisten viranomaisten tehtäväksi. Hän kutsui saarta nimellä 83-42 koordinaattien mukaan.
Anssi Peräkylä

| Anssi Peräkylä> Henkilötiedot |
| --- | --- |
Syntynyt: 15. elokuuta 1957 Helsinki (ikä 67)
Kansalaisuus:  Suomi
Ammatti:  sosiologian professori, akatemiaprofessori, psykoterapeutti
Koulutus ja ura
Tutkinnot:  Tampereen yliopisto (sosiaalihuoltaja 1980, YM 1985), Lontoon yliopisto (Ph.D. 1992)
Instituutti:  Helsingin yliopisto
Aiheesta muualla
Kotisivu
Anssi Matti Peräkylä (s. 15. elokuuta 1957 Helsinki) on suomalainen sosiologi ja psykoterapeutti, joka työskentelee Helsingin yliopiston sosiologian professorina. Vuosina 2019–2023 hän toimii päätoimisesti Suomen Akatemian akatemiaprofessorina ja tutkii miten henkilöiden narsistiset ongelmat muovaavat sosiaalista vuorovaikutusta.
Peräkylä on valmistunut Tampereen yliopistosta sosiaalihuoltajaksi (alempi korkeakoulututkinto) vuonna 1980 ja yhteiskuntatieteiden maisteriksi (1985). Lontoon yliopistosta hän valmistui tohtoriksi sosiologian alalta vuonna 1992. Peräkylän englanninkielinen väitöskirja (1992) käsitteli aids-potilaiden, heidän läheistensä sekä psykoterapeuttien välistä keskustelua. Tutkimus oli otsikoitu The interview format in aids counselling : a study of questions and answers in the counselling practice in a London clinic.
Peräkylä valmistui ylioppilaaksi Ressun lukiosta vuonna 1976. Vuonna 2024 lukion perinneyhdistys Ressut ry valitsi Vuoden Ressuksi.
Arthur Harnden

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Lontoo 1948 | 4×400 m viesti |  |
Arthur Harold ”Art” Harnden (20. toukokuuta 1924 Yoakum, Texas – 30. syyskuuta 2016 Corpus Christi, Texas) oli yhdysvaltalainen pikajuoksija ja olympiavoittaja.
Toisessa maailmansodassa lentäjänä Euroopassa palvellut Harnden kilpaili Lontoon kesäolympialaisissa 1948, missä hän juoksi avausosuuden Yhdysvaltain kultaa voittaneessa 4×400 metrin viestijoukkueessa. Harnden kuoli 92-vuotiaana 30. syyskuuta 2016.
Aiheesta muualla

Arthur Harnden Kansainvälinen olympiakomitea. (englanniksi)
Amstel Gold Race 2016

Kilpailun reitti
Amstel Gold Race 2016 oli järjestyksessään 51. maantiepyöräilyn Amstel Gold Race -kilpailu. Se käytiin 248,7 kilometrin reitillä Maastrichtista Berg en Terblijtiin 17. huhtikuuta 2016. Kilpailureitillä oli 34 nousua, joista Cauberg noustiin neljä kertaa. Viimeisen kerran sen huippu saavutettiin 1,8 kilometriä ennen maalia.
Enrico Gasparotto voitti kilpailun kukistettuaan kahden miehen loppukirissä Michael Valgrenin. He olivat karanneet pääjoukolta Caubergia viimeisen kerran noustaessa, heti irtiotossa olleen Tim Wellensin tavoitettuaan. Sonny Colbrelli sijoittui kolmanneksi.
Tulokset

Lähteet: Velonews, Pro Cycling Stats
|  | Ajaja | Maa | Joukkue | Aika |
| --- | --- | --- | --- | --- |
| 1 | Enrico Gasparotto |  Italia | Wanty - Groupe Gobert | 6.18.03 |
| 2 | Michael Valgren |  Tanska | Tinkoff | sama aika |
| 3 | Sonny Colbrelli |  Italia | Bardiani-CSF | + 0.04 |
| 4 | Bryan Coquard |  Ranska | Direct Énergie | + 0.04 |
| 5 | Michael Matthews |  Australia | Orica-GreenEDGE | + 0.04 |
| 6 | Julian Alaphilippe |  Ranska | Etixx-Quick Step | + 0.04 |
| 7 | Diego Ulissi |  Italia | Lampre-Merida | + 0.04 |
| 8 | Giovanni Visconti |  Italia | Movistar Team | + 0.04 |
| 9 | Loïc Vliegen |  Belgia | BMC Racing Team | + 0.04 |
| 10 | Tim Wellens |  Belgia | Lotto Soudal | + 0.04 |
Osallistuneet joukkueet

Kilpailussa olivat mukana seuraavat joukkueet:
UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo
UCI Professional Continental -tason tallit: Bardiani-CSF, CCC–Sprandi–Polkowice, Direct Énergie, Nippo - Vini Fantini, Roompot - Oranje Peloton, Topsport Vlaanderen – Baloise, Wanty - Groupe Gobert
Apotheosis (albumi)

| Apotheosis Obscura Qalma |
| --- | --- | --- |

Studioalbumin tiedot
 Julkaistu: 12. marraskuuta 2021
 Tyylilaji: Blackened death metal
 Kesto: 46.47
 Levy-yhtiö: Rising Nemesis Records
Obscura Qalman muut julkaisut
|   | Apotheosis 2021 | Soundtrack to Apotheosis 2022 |
Apotheosis on italialaisen, blackened death metalia soittavan Obscura Qalma -yhtyeen debyyttialbumi. Se julkaistiin Rising Nemesis Recordsin toimesta 12. marraskuuta 2021.